**ПРОЕКТ**

**ПО АЕ, РЕ, ЧОВЕКЪТ И ПРИРОДАТА , ИИ И ИТ ЗА ПЕТИ КЛАС**

***МОЯТ ЛЮБИМ СЕЗОН***

(Срок на изпълнение – една седмица от 06.04-10.04. )

I. Всеки ученик от класа работи индивидуално. Изработените проекти ще бъдат поставени на изложба.

II. Задача: създаване на картина върху картон или блоков лист .

III. Интегрирани учебни предмети: Английски език, руски език, човекът и природата, изобразително изкуство, информационни технологии.

Защо ни е необходимо това и с какво ще ни обогати?

Човек и природа:

1. Стимулиране на интерес към природата.

2. Формиране на умения за наблюдение и проучване на обекти, процеси и явления в природата.

Английски и руски език език:

1. Усвояване на предвидената лексика по тематична област годишни времена /сезони, месеци, климат, дрехи/ и на съответните граматически структури.

2. Откриване на конкретна информация в текстове по изучаваните теми.

3. Общуване, с цел събиране или представяне на информация.

4. Създаване на текст по зададена тема и комуникативна задача.

5. Интегрирано изграждане на четирите езикови умения: слушане, говорене, четене и писане, чрез разбиране и съставяне на устни и писмени текстове.

Изобразително изкуство:

1.Възприемане и анализиране на визуални особености на обекти и явления.

2. Създаване на образи по наблюдение, памет, впечатление, въображение. Информационни технологии:

1.Използване на основни информационни дейности при изпълнение на разнообразни учебни задачи.

IV. Дейности:

1. Разясняване на задачата: Класът работи заедно като обменя идеи и коментари, но всеки един представя своя проект на картон или блоков лист.

Задача 1.

Вземете картон или блоков лист разделете го на две части чрез прегъване по средата, в едната част нарисувайте картина на своя любим сезон, като в центъра на тази картина изобразите човешка фигура облечена според сезона.

Задача 2.

Създаване на текст на английски и руски език.(текстовете трябва да са два, с еднакво съдържание)

На другата част от листа съставете кратък текст, който съдържа информация свързана с картината, а именно какво е характерно за този сезон (кои месеци включва- изброяват се; какво е времето- топло, студено, горещо, хладно), с какви дрехи е облечена фигурата (назовавате дрехите).

V. Разпределение на ролите: преподавателите по чуждия език, ИИ и ИТ са в помощ на учениците от 9.00 часа до 11.00 часа ежедневно, учителят в ЦДО е консултант в процеса на изработване на проектите от 14.00 до 16.00 часа ежедневно.

VI. Източници на информация: учебниците по английски/ стр.92-95 /, руски (стр. 72-75; 84-87), други достъпни в интернет материали, SA Dictionary, Google Translator, учителите РЕ, АЕ , ИТ и ИИ.

Начин на представяне: след изтичане на определения за работа срок

всеки един ученик снима и изпраща готовия проект на пощата на класа или на пощите на учителите по предмети.

Обратна връзка:

На гърба на проекта отговорете на следните два въпроса:

Какво ново научих?

Какво ми беше трудно?

За всички неясни или неуточнени въпроси по изпълнение на проекта

учениците се обръщат за помощ към учителите и учителя в ЦДО. Учителите

контролират процеса по изготвяне на проекта ежедневно.

Критерии за оценка:

* Оригинално представяне на идеята;
* Естетическо оформяне на продукта;
* Вярно представена информация;
* Изпълнение на дадените указания;
* Спазване на срока за изпълнение.

Изготвил: Ирина Ушева

преподавател по РЕ

Координатор: Светлана Бозова

преподавател по АЕ

ОУ „Стою Шишков“ Село Търън